Toni Alfthan-Grönroos

Toni Alfthan-Grönroos (1. kesäkuuta 1870 Viipuri – 17. syyskuuta 1947) oli suomalainen piirustuksenopettaja ja taidemaalari.Suomen Kuvataiteilijamatrikkeli : Toni Alfthan-GrönroosPäivästä päivään. 60 vuotta täyttää tänään..., Helsingin Sanomat, 01.06.1930, nro 145, s. 11, Kansalliskirjaston digitaaliset aineistot. Viitattu 31.05.2025

Toni Alfthan-Grönroosin vanhemmat olivat viipurilainen kauppias Ferdinand Alfthan (1822–1889) ja Charlotta Adelaide Kuhlström (1827–1917). Hän oli naimisissa vuodesta 1912 lehtori Emil Edvard Grönroosin (1869–1939) kanssa.Geni.com : Toni Alfthan-Grönroos (Alfthan) Toni Alfthanin veljiä olivat vuorineuvos Anton Alfthan ja eversti Max Theodor Alfthan.Rafael Olinin GeneaNet-sivusto : Toni Alfthan

Alfthan-Grönroos opiskeli Suomen Taideyhdistyksen piirustuskoulussa 1888–1893, Taideteollisessa keskuskoulussa 1894–1895 sekä Viipurin taiteen ystävien piirustuskoulussa 1897–1901. Hän suoritti piirustuksen opettajan tutkinnon 1890. Alfthan-Grönroos teki 1900-luvun alussa useita opintomatkoja pääasiassa Englantiin ja Saksaan ja opiskeli puupiirrostekniikkaa unkarilaisen Guyla de Kövérin johdolla. Hän osallistui Suomen Taiteilijain näyttelyihin vuosina 1903–1905, 1907, 1908, 1911, 1912, 1919 ja 1920. Alfthan-Grönroos toimi piirustuksenopettajana Viipurin suomalaisessa klassillisessa lyseossa ja Viipurin ruotsalaisessa lyseossa vuosina 1896–1901 ja 1926–1937. Alfthan-Grönroos teki seinämaalauksia muun muassa Viipurin Pyöreään torniin ja kouluihin.Teppo Jokinen : ”Ei voi olla taiteilija olematta ihminen” – Gustaf Nyströmin kytköksiä aikansa kuvataiteeseen, Tahiti - Taidehistoria tieteenä 01/2015

 Teoksia 
 Aihe Viipurista : öljymaalaus. 1905
 Viipurin ruotsalaisen yhteislyseon seinämaalaukset. 1918–1925

 Lähteet 

 Aiheesta muualla 
 Suomalaisen kuvataiteen bibliografia : Toni Alfthan-Grönroos

Luokka:Suomalaiset opettajat
Luokka:Suomalaiset taidemaalarit
Luokka:Vuonna 1870 syntyneet
Luokka:Vuonna 1947 kuolleet